**OBRAZAC**

|  |  |
| --- | --- |
| **IZVJEŠTAJ O ANALIZI UTICAJA PROPISA ZA LOKALNE SAMOUPRAVE** | |
| **OBRAĐIVAČ PROPISA** | **Sekretarijat za kulturu, sport, mlade i socijalno staranje** |
| **NAZIV PROPISA** | **Predlog odluke o izmjenama Odluke o utvrđivanju novčane naknade za novorođeno dijete na području opštine Nikšić** |
| **1. Definisanje problema**   * **Da li je propis posljedica zahtjeva (propisa) na državnom nivou?** * **Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji?** * **Da li lokalna samouprava može odstupati od odredbi propisa na državnom nivou i u kojoj mjeri?** * **Da li je riječ o sopstvenim nadležnostima ili prenesenom, odnosno povjerenom poslu lokalne samouprave?** * **Koje probleme treba da riješi predloženi akt?** * **Da li problem ima rodnu dimenziju? (ima posebni uticaj na žene)** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri? (žene-muškarci)** * **Kako bi problem evoluirao bez promjene propisa (“status quo” opcija)?** | |
| * **Ovaj propis je posledica zahtjeva (propisa) na državnom nivou.** * **Pravni osnov za donošenje ove odluke sadržan je u članu 59, a u vezi sa članom 154 stav 4 Zakona o socijalnoj i dječjoj zaštiti („Službeni list Crne Gore“, br. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21, 145/21, 3/23, 48/24 i 84/24), članu 27 stav 1 tačka 15 i članu 38 stav 1 tačka 2 Zakona o lokalnoj samoupravi („Službeni list Crne Gore“, br. 2/18, 34/19, 38/20, 50/22 i 84/22), članu 35 stav 1 tačka 2 i članu 38 stav 1 Statuta opštine Nikšić („Službeni list Crne Gore – Opštinski propisi“, br. 31/18 i 21/23).** * **Lokalna samouprava ne može odstupiti od odredbi propisa na državnom nivou, već samo može bliže odrediti iste.** * **Riječ je o sopstvenim nadležnostima lokalne samouprave.** * **Predložena odluka treba da riješi jedan od najznačajnih društvenih problema od neposrednog interesa za lokalno stanovništvo, a to je pad broja novorođene djece.** * **Problem ima podjednaku rodnu dimenziju u smislu olakšavanja roditeljstva i odluke o rađanju djece, sa posebnim uticajem podsticanja bračnih partnera na planiranje porodice i planiranje proširenja porodice.** * **Glavni uzroci smanjenja broja rođene djece su: loša ekonomska situacija, tj. socijalna nesigurnost, nezaposlenost, neriješeno stambeno pitanje, odlazak mladih u inostranstvo, izostanak državnih i društvenih mjera populacione podrške.** * **Posledice problema su konstantno opadanje nataliteta odnosno smanjivanje broja rođene djece.** * **Zbog nastalog problema su oštećeni svi subjekti odnosno cijela društvena zajednica jer će, ako se ne preduzmu odgovarajuće mjere populacione politike, doći do biološke regresije društva.** * **U slučaju “status quo” opcije problemi bi evaluirali u pogledu opadanja prirodnog priraštaja stanovništva i stvaranja baze za staranje stanovništva.** | |
| **2. Ciljevi**   * **Koji ciljevi se postižu predloženim propisom?** * **Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?)** | |
| * **Predložena odluka ima za cilj unapređenje opšteg kvaliteta života porodica kojima je neophodna dodatna podrška radi zadovoljenja osnovnih potreba za novorođeno dijete, kao i podsticanje rasta stope nataliteta i stimulisanje mladih parova da stupe u brak.** * **Cilj koji unapređuje rodnu ravnopravnost „leži“ u samoj motivaciji žena, odnosno majki na rađanje, ali i podjednakoj motivaciji supružnika u donošenju odluke ostvarivanja u ulozi roditelja.** | |
| **3. Opcije**   * **Zašto je propis neophodan? - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju? (koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?)** | |
| * **Kao što je već navedeno, ovaj propis je neophodan kako bi se mladi bračni parovi stimulisali da stupe u brak i kako bi se podstakao rast stope nataliteta.** * **Za ispunjavanje postavljenih ciljeva nije moguća “status quo” opcija.** * **Ovom odlukom se motivišu žene, odnosno majke na rađanje, ali i podjednako motivišu supružnici u donošenju odluke ostvarivanja u ulozi roditelja.** | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne i indirektne?)** * **Koje troškove ili uštede će primjena propisa izazvati građanima i privredi (naročito malim i srednjim preduzećima)?** * **Da li pozitivne posljedice donošenja propisa opravdavaju troškove koje će on stvoriti?** * **Da li se propisom podržava stvaranje novih privrednih subjekata na tržištu i tržišna konkurencija?** * **Uključiti procjenu administrativnih opterećenja i biznis barijera.** | |
| * **Predložena odluka treba da riješi jedan od najznačajnih društvenih problema od neposrednog interesa za lokalno stanovništvo a to je evidentan pad broja novorođene djece. Ovom odlukom unapređuje se kvalitet života porodica kojima je neophodna dodatna podrška radi zadovoljenja osnovnih potreba za novorođeno dijete.** * **Rješenja u propisu imaju podjednaku rodnu dimenziju u smislu olakšavanja roditeljstva i odluke o rađanju djece, sa posebnim osvrtom na podsticanja bračnih partnera na planiranje proširenja porodice.** * **Primjena ove odluke će uzrokovati izdatke za realizaciju koji su planirani budžetom Opštine za 2025. godinu.** * **Novčana naknada za novorođeno dijete, koju može ostvariti jedan od roditelja, usvojioca, staratelja ili hranitelja djeteta, iznosi: za prvorođeno dijete 300,00 eura, za drugorođeno dijete 500,00 eura, za trećerođeno dijete 1000,00 eura, za blizance, četvrtorođeno i svako sledeće dijete 2000,00 eura, za trojke 3000,00 eura i za četvorke, petorke, itd. 4000,00 eura.** * **Pozitivne posledice donošenja propisa opravdavaju troškove koje će stvoriti isti.** * **Propisom se ne podržava stvaranje novih privrednih subjekata na tržištu i tržišna konkurencija.** | |
| **5. Procjena fiskalnog uticaja**   * **Da li propis utiče na visinu prihoda ili troškova lokalne samouprave?** * **Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.** * **Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?** * **Da li će se implementacijom propisa ostvariti prihod za lokalne samouprave odnosno za budžet Crne Gore?** * **Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)** | |
| * **Propis utiče na troškove lokalne samouprave i oni su planirani budžetom Opštine za 2025. godinu.** * **Nije potrebno obezbjeđivanje finansijskih sredstava iz budžeta Crne Gore za implementaciju ovog propisa.** * **Obezbjeđenje finansijskih sredstava je kontinuirano i odnosi se na 2025. i naredne godine.** * **Neophodna finansijska sredstva za 2025. godinu su obezbijeđena u budžetu Opštine Nikšić i biće planirana i za naredne fiskalne godine.** * **Implementacijom propisa neće se ostvariti prihod za lokalnu samoupravu odnosno za budžet Crne Gore.** * **Potencijalni korisnici budžeta za implementaciju propisa su roditelji, usvojioci, staratelji ili hranitelji novorođenog djeteta.** * **Implementacija budžeta ne može biti uzrok neravnopravnosti između muškaraca i žena.** | |
| **6. Konsultacije zainteresovanih strana**   * **Naznačiti da li je korišćena eksterna ekspertska podrška i ako da, kako.** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).** * **Da li su predstavnice ženskih udruženja i ranjivih grupa bile uključene u konsultacije?** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.** | |
| * **Za pripremu ove odluke nije korišćena eksterna ekspertska podrška.** * **Konsultacije su izvršene sa svim organima lokalne uprave Opštine Nikšić koji imaju dodirnih tačaka sa politikom socijalne i dječje zaštite.** * **Predstavnici ženskih udruženja i ranjivih grupa su kroz javnu raspravu mogli biti uključeni u konsultacije u vezi sa donošenjem ovog propisa.** * **Predloga i sugestija za izradu predložene odluke od strane građana nije bilo u toku javne rasprave.** | |
| **7. Monitoring i evaluacija**   * **Koje su potencijalne prepreke za implementaciju propisa?** * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| * **Za implementaciju ove odluke ne postoje prepreke.** * **Glavni indikator za mjerenje ispunjenosti cilja je broj rođene djece na području opštine Nikšić, u budućem periodu.** * **Za sprovođenje monitoringa i evaluacije primjene ove odluke biće zadužen Sekretarijat za kulturu, sport, mlade i socijalno staranje, kao organ lokalne uprave nadležan za poslove socijalne i dječje zaštite.** | |

**Datum i mjesto SEKRETAR**

Nikšić, 18.12.2024. godine Dejan Ivanović, s.r.